Transliteration: ŠU.NÍGIN 2 ma-na 15.66666 GÍN KÙ.BABBAR ṣa-ru-pá-am i-nu-mì a-na ḫa-ḫi-im a-li-ku i-na ni-kà-sí a-šur-GAL iš-ku-nam-ma um-ma a-na-ku-ma mì-ma KÙ.BABBAR a-ni-im ni-kà-sú-ni IGI en-na-sú-in DUMU nu-ur-DINGIR-šu ù šál-ma-a-šùr DUMU ba-za-za ni-sí-ma i-na li-bi₄ 3 GÚ URUDU SIG₅ ù 12 ku-ta-ni ša a-na šál-ma-a-šur ù ku-wa-tí e-zi-bu tù-ṣa-ḫi-ra-am a-lá-an 10 GÍN KÙ.BABBAR ša a-na lá-ma-sí-tim 7.5 GÌN ša ḫa-bu-a-lá ù 2 GÍN ša da-dí-a ú ku-wa-tí mì-ma ša-ni-a-am i-na ba-áb ḫa-ra-nim a šu-mì-a lá ta-áš-qúl um-ma šu-ut-ma x x ša URUDU SIG₅ x x x lá ša-bu 20 x x ma-na KÙ.BABBAR ša x x x AN tal-qé-ú ù i-na ša ik-ri-bi₄-kà a šu-mì-kà ú-ša-qí-il₅ um-ma a-na-ku-ma šál-ma-a-šur ša i-na re-ší-ni i-za-zu lu-ḫa-sí-is-ni-a-tí-ma šu-ma lá ta-aḫ-ta-sà-as GÍR ša (d)a-šùr ta-am-am-ma KÙ.BABBAR ša ik-ri-bi₄-a li-ḫi-li-iq IGI šu-IŠTAR DUMU šu-a-a IGI ú-ṣú-ra-nim ma-mì-tám a-dí-šum
Translation: In all: 2 minas 15.6666 shekels of refined silver Aššur-rabi put down at the accounting when I went to hahhum, and I said: